2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ ՀՀ 2026 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

|  |  |
| --- | --- |
| Պետական մարմինը՝ | *ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ* |
| **Հայտի հաստատման ամսաթիվը**՝ |  |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

ՄԺԾԾ ժամանակահատվածում Արդարադատության նախարարության գործունեությունն ուղղված է լինելու Հայաստանի Հանրապետության կառավարության 2021-2026թթ. գործունեության միջոցառումների ծրագրով Արդարադատության նախարարության մասով սահմանված, Հայաստանի Հանրապետության իրավական և դատական բարեփոխումների 2022-2026 թվականների ռազմավարությունից բխող գործողությունների ծրագրերի, 2023 թվականի հոկտեմբերի 26-ի N 1871-Լ որոշմամբ հաստատած հակակոռուպցիոն ռազմավարությունից բխող 2023-2026 թթ. գործողությունների ծրագրի, Արդարադատության նախարարի 2023 թվականի հոկտեմբերի 20-ի N 627-Լ հրամանով հաստատված Հայաստանի Հանրապետության քրեակատարողական և պրոբացիայի ոլորտի 2024-2026 թվականների գործունեության հիմնական ուղղությունների իրականացմանը: Միևնույն ժամանակ, հաշվի առնելով նշված ռազմավարական փաստաթղթերի գործողության ժամկետի ավարտը 2026 թվականին՝ Արդարադատության նախարարության գործունեությունը կուղղվի նաև նոր ռազմավարական փաստաթղթերից բխող առաջնահերթությունների և ուղղությունների իրականացմանը։

Մասնավորապես, դատական և իրավական բարեփոխումների ռազմավարությամբ նախատեսվել են թվով 12 ռազմավարական նպատակներ և 41 ռազմավարական ուղղություններ՝ էլեկտրոնային արդարադատության, անցումային արդարադատության գործիքակազմի կիրառման, ժողովրդավարական ինստիտուտների (մասնավորապես` սահմանադրական, ընտրական) և դատական համակարգի բարեփոխումների, քրեաիրավական, քաղաքացիական և քաղաքացիական դատավարության, վարչական և վարչական դատավարության, սնանկության, վեճերի լուծման այլընտրանքային եղանակների, փաստաբանության, հարկադիր կատարման, նոտարիատի և արդարադատության համակարգի ընդհանուր զարգացման այլ ոլորտներում:

Քանի որ ռազմավարությունը նախատեսված է մինչև 2026 թվականի համար, հետևաբար կներկայացվեն 2026թ. համար հիմնական նպատակները և պլանավորված միջոցառումներ, որոնք նախատեսվում են իրականացվել 2027-2028 թվականներին:

Ըստ այդ, նշված ժամանակահատվածում ակնկալվում է ավարտին հասցնել էլեկտրոնային արդարադատության ոլորտի բարեփոխումների շրջանակում նախատեսված միջոցառումների իրականացումը։ Ի թիվս ընթացիկ ծրագրի իրականացման, նախատեսվում է նաև մշակել, ներդնել և գործարկել Ազգային արխիվի էլեկտրոնային միասնական կառավարման համակարգը:

Անցումային արդարադատության և սահմանադրական բարեփոխումներյի համատեքստում նախատեսվում է ապահովել նոր ձևավորվող Փաստահավաք հանձնաժողովի և դրա անդամների, ինչպես նաև Սահմանադրական բարեփոխումների խորհրդի, դրա քարտուղարության և մասնագիտական հանձնաժողովի կամ առանձին մասնագետների գործունեությունը՝ նոր Սահմանադրության նախագծի մշակումն իրագործելու համար:

Դատական համակարգի բարեփոխումների համատեքստում շարունակվելու են դատարանների շենքային պայմանների բարելավման, դատավորների արդյունավետ գործունեության համար անհրաժեշտ շենքային և նյութատեխնիկական միջոցների ապահովման գործողությունները:

Դատավորների, դատախազների, քննիչների բարեվարքության շարունակական ստուգման կառուցակարգերի ներդրումից հետո քննարկվող ժամանակահատվածում ապահովվելու են համապատասխան պաշտոնատար անձանց բարեվարքության ընթացիկ ստուգումների իրականացումը:

Բացի այդ, դատարանների հանրային հաշվետվողականության ապահովման նպատակով կներդրվի բաց հասանելիությամբ դատավորի թվային օրացույց, որը կարտացոլի, թե յուրաքանչյուր դատավորի մոտ երբ, ինչ գործով, ինչ նիստ կամ դատավարական այլ գործողություն է նշանակված։

Իր հերթին, սահմանվելու է դատավորների նշանակման վերանայված համակարգ, որի պարագայում դատավորների թեկնածուների ցուցակի համալրման համար հաշվի է առնվում թեկնածուի գրավոր և բանավոր քննությունների արդյունքների հանրագումարը։ Միևնույն ժամանակ, ներդրվելու են Բարձրագույն դատական խորհրդի ոչ դատավոր անդամների, ինչպես նաև Վճռաբեկ դատարանի դատավորների թեկնածուների առաջադրման մրցութային ընթացակարգեր։

Հաշվի առնելով Քրեական և Քրեական դատավարության նոր օրենսգրքերի կիրառման ադրյունքում բացահայտված հարցերը իրականացվելու են դրանց վերաբերյալ վերապատրաստման դասընթացներ։

Կորպորատիվ օրենսդրության բարելավման համատեքստում մշակվելու է առևտրային իրավաբանական անձանց գործունեությունը կարգավորող միասնական օրենսդրություն: Նույն տրամաբանությամբ նաև սնանկության ոլորտում մշակվելու է մեկ միասնական սնանկության մասին օրենսգրքի նախագիծ: Երկու դեպքում էլ գործելու են նոր օրենսդրությանը հարմարեցված թվային հարթակներ/համակարգեր։

Քաղաքացիական և վարչական դատավարությունների օրենսդրության լավարկման համատեքստում վեր են հանվելու ոլորտներում առկա խնդիրները, որոնց հիման վրա մշակվելու են անհրաժեշտ փոփոխություններ և լրացումներ։

Վարչական արդարադատության արդյունավետության բարձրացման նպատակով կվերանայվեն նաև վարչական ակտերի բողոքարկման կառուցակարգերը՝ ձևավորելով վարչական բողոքները քննելու նոր կառուցակարգ, որը կապահովի նման բողոքների արագ և արդյունավետ քննությունը ։

Վեճերի լուծման այլընտրանքային եղանակների զարգացման ուղղությամբ շարունակական է լինելու 2023թ. ստեղծված նոր՝ Արբիտրաժի և հաշտարարության հայաստանյան կենտրոնի գործունեության ապահովումը, այդ թվում, շենքային պայմանները և տեխնիկական ապահովումը՝ գործերի էլեկտրոնային կառավարումն ապահովելու համար, այլ անհրաժեշտ վճարները և ծախսերը: Նշվածից բացի, հաշտարարության ոլորտում ապահովվելու է ընտանեկան գործերից բացի նաև աշխատանքային վեճերով նախատեսված պարտադիր հաշտարարության ինստիտուտի ներդնումը:

Կառավարությունն իր գործունեության առաջնահերթություններից է շարունակում համարել կոռուպցիայի դեմ պայքարը: ՀՀ կառավարության 2023 թվականի հոկտեմբերի 26-ի N 1871-Լ որոշմամբ հաստատվեց Հակակոռուպցիոն ռազմավարությունը և դրանից բխող 2023-2026 թթ. գործողությունների ծրագիրը։ Ռազմավարության 5 հիմնական ուղղություններն են՝ կոռուպցիայի կանխարգելման ինստիտուցիոնալ համակարգի զարգացում, կոռուպցիայի հակազդում, հակակոռուպցիոն կրթություն և հանրային իրազեկում, բիզնես բարեվարքություն և հակակոռուպցիոն մոնիթորինգ։ Կառավարությունը տանում է շարունակական աշխատանքներ՝ Հակակոռուպցիոն ռազմավարության իրականացման ուղղությամբ:

Կոռուպցիայի դեմ պայքարի կարևորությունը ամրագրված է նաև Կառավարության ծրագրով, որի շրջանակներում սահմանվել են հակակոռուպցիոն ինստիտուցիոնալ համակարգի կարողությունների շարունակականզարգացման, կոռուպցիոն ռիսկերի գնահատման գործիքների ներդրման, կոռուպցիայի կանխարգելման ոլորտի օրենսդրության լավարկման, կոռուպցիայի կանխարգելման, հակազդման և կրթության ուղղություններով այլ միջոցառումներ: 2026-2028 թվականներին կոռուպցիայի դեմ պայքարի շրջանակներում նոր մշակվող ռազմավարությամբ և Կառավարության ծրագրով որպես առաջադրված հիմնական թիրախներ շարունակվում են մնալ՝

1) հակակոռուպցիոն ինստիտուցիոնալ համակարգի մարմինների բնականոն գործունեության ապահովումը և գործիքակազմի (ներառյալ մարդկային ռեսուրսների) կատարելագործումը.

2) վարչական կոռուպցիայի հաղթահարումը՝ ոլորտային կոռուպցիոն ռիսկերի վերհանման և դրանց նվազեցման, էլեկտրոնային ժողովրդավարության գործիքների շարունակական կատարելագործման միջոցով.

3) Կոռուպցիայի կանխարգելման առկա գործիքակազմերի շարունակական ակտարելագործումը.

4) հանրային ծառայողի օրինավոր և բարեխիղճ կերպարի ձևավորումը՝ հաշվետվողականության, թափանցիկության և բարեվարքության գործող կառուցակարգերի ընդլայնման և կատարելագործման միջոցով.

5) ազդարարման համակարգի շարունակական կատարելագործումը.

6) հանրային կրթության և իրազեկման միջոցով կոռուպցիայի նկատմամբ ժխտողական վերաբերմունքի սերմանումը, ներառյալ՝ ազդարարման ինստիտուտի նկատմամբ վերաբերմունքի փոփոխման միջոցով, պահանջատեր քաղաքացու ձևավորումը.

7) կոռուպցիայի ընկալման համաթվի շարունակական աճ.

8)մոնիթորինգի մեխանիզմների կատարելագործման արդյունքում՝ ժամանակավրեպ միջոցառումների արդիականացման միջոցով կոռուպցիայի դեմ պայքարի արդյունավետության բարձրացումը:

Քրեակատարողական և պրոբացիայի ոլորտում իրավիճակը բարելավելու, ինչպես նաև ոլորտի շարունակական զարգացումն ապահովելու համար մշակված Հայաստանի Հանրապետության քրեակատարողական և պրոբացիայի ոլորտի գործունեության հիմնական ուղղությունների նպատակն է քրեակատարողական համակարգի բարելավումը, որը ենթադրում է ազատազրկման ավանդական պատժիչ գաղափարախոսությունից անցում դեպի վերասոցիալականացման և վերականգնողական արդարադատության գաղափարախոսությանը, քրեական ենթամշակույթի դեմ պայքարը:

Քրեակատարողական և պրոբացիայի ոլորտի առաջնահերթություներից են օրենսդրական դաշտի կատարելագործումը դեպի քրեակատարողական և պրոբացիայի ավելի մարդասիրական ծառայություններ, քրեակատարողական հիմնարկների և պրոբացիայի ենթակառուցվածքների ու տարածքների արդիականացումը, ազատությունից զրկված անձանց և պրոբացիայի շահառուների վերականգման և վերասոցիալականացման ապահովմանն ուղղված միջոցառումների մշակումը, կառավարման համակարգի և անվտանգության բարելավումը:

Հաշվի առնելով քրեակատարողական և պրոբացիայի ոլորտում մատնանշված հիմնախնդիրները՝ բարեփոխումների իրականացման հիմնական ուղենիշներն են.

* + - * Օրենդրական փոփոխությունների իրականացում՝ Պրոբացիայի ծառայության կողմից արդյունավետ հաշտարարություն իրականացնելու համար,
      * Պրոբացիայի ծառայությանն էլեկտրոնային հսկողության համար անհրաժեշտ միջոցներով զինում: Պրոբացիայի ծառայության կողմից այլընտրանքային խափանման միջոցների կատարման համար էլեկտրոնային հսկողության սարքավորումների ձեռքբերում,
* Միջազգային չափանիշներին համահունչ քրեակատարողական հիմնարկներում պատժի կրման պայմանների ստեղծում, քրեակատարողական հիմնարկների շենքային պայմանների բարելավում, այդ թվում՝ նոր քրեակատարողական հիմնարկի շինարարարական աշխատանքներ:
* Կին, հաշմանդամություն ունեցող կամ անչափահաս կալանավորված անձանց և դատապարտյալների կարիքների լուծման արդյունավետության ապահովում,
* Քրեակատարողական հիմնարկները ժամանակակից տեսադիտման համակարգերով վերազինում, ինժեներատեխնիկական միջոցների արդիականացում, քրեակատարողական հիմնարկների պարագծի անվտանգության ապահովման մոդելի վերանայումը և ժամանակակից սարքավորումների ներդնում, օպերատիվ կառավարման կենտրոնի ստեղծում, օպերատիվ կառավարման կենտրոնական կայանի կարողությունների զարգացումը
* Քրեակատարողական հիմնարկներում վերականգնվող էներգիայի կիրառելիության և էներգախնայողության կարողությունների ուսումնասիրում և ներդնում՝ առնվազն արևային էներգիայի և էներգախնայող լուսատունների կիրառմամբ, էներգակիրների արդիականացում՝ գեներատորների ձեռքբերում
* Քրեակատարողական ծառայության էլեկտրոնային կառավարման համակարգով վերազինում, որի նպատակն է փաստաթղթաշրջանառության կրճատումը, աշխատանքի ավելի թափանցիկ և հաշվետու դարձնելու միջոցով.
* Բոլոր քրեակատարողական հիմնարկներում պահանջարկի վրա հիմնված մասնագիտական կրթական ծրագրերի իրականացում.
* Քրեակատարողական ծառայողների, պորբացիայի ծառայողների ուսուցման և վերապատրաստման մոդելների վերանայում, աշխատանքային կարողությունների ընդլայնման հնարավորությունների դիտարկում, սոցիալական պայմանների բարելավում,
* Քրեակատարողական հիմնարկների սոցիալական, հոգեբանական և իրավական աշխատանքների, անվտանգության ապահովման ստորաբաժանումների կառուցվածքային փոփոխությունների իրականացում և սոցիալական երաշխիքների բարելավում,
* Ազատությունից զրկված անձանց և պրոբացիայի շահառուների զբաղվածության, կրթության, վերասոցիալականացման ապահովմանն ուղղված միջոցառումների իրականացում, պատժի և վերահսկողության անհատական պլանավորում.
* Ազատությունից զրկված անչափահասների կրթություն ստանալու իրավունքի շարունակականության ապահովում.
* Անկախ տարիքից՝ ազատությունից զրկված անձանց համար հանրակրթության իրականացման շարունակականության ապահովում.
* Թափանցիկության ապահովման և կոռուպցիոն ռիսկերի նվազեցմանն ուղղված միջոցառումների իրականացում, քրեական ենթամշակույթի նկատմամբ զրո հանդուրժողականության ցուցաբերում:
* Քրեակատարողական ծառայության կողմից ազատազրկված անձանց տեղափոխման և փոխադրման գործառույթն իրականացնելու նպատակով հատուկ տրանսպորտային միջոցների (այդ թվում՝ տեղաշարժման խնդիրներ ունեցող՝ սահմանափակ ֆունկցիոնալությամբ անձանց փոխադրման համար) ձեռքբերումը:

Հաշվի առնելով պետության կողմից վարող վերսոցիալականացման աշխատանքների վրա կենտրոնացման քաղաքականությունը, ՀՀ քրեակատարողական օրենսդրության՝ ամբողջությամբ վերասոցիալականացման գործընթացների ապահովման, դրանց ծավալների ընդլայնման տրամաբանությամբ կառուցված լինելը, քրեակատարողական ծառայության առջև դրված խնդիրները, իրականացվող աշխատանքների արդյունավետության բարձրացման անհրաժեշտությունը՝ առաջարկվում է նախատեսել համապատասխան ֆինանսական միջոցների հատկացում ազատազրկված անձանց զբաղվածության ապահովման, հաշմանդամություն ունեցող անձանց համար անհրաժեշտ իրերի և տեխնիկական միջոցների ձեռքբերման, ազատությունից զրկված անձանց տրամադրվող հոգեբանական և սոցիալական աշխատանքի ծառայության որակի բարձրացման և պատժի անհատական պլանավորման համակարգի բարեփոխման համար:

Արդարադատության նախարարության քաղաքականության նպատակների և թիրախների մասին տեղեկատվությունն ամփոփված է Հայտին կից Հավելված 3-ի Մաս 3-ում ներկայացված աղյուսակում։

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

ՄԺԾԾ ժամանակահատվածում ՀՀ արդարադատության նախարարության կողմից իրականացվող ծախսային գերակայությունները բխում են կառավարության ծրագրից, նախարարության ընդհանուր ռազմավարական նպատակներից:

Նախարարությունն առաջիկա տարիների համար առավել կարևորում է ծախսային հետևյալ գերակայությունները.

Նախարարության գործունեության արդյունավետության, նպատակաուղղվածության և բարձրացման, հանրությանը մատուցվող ծառայութունները բնակչության համար ավելի մատչելի դարձնելու նպատակով իրականացվող բարեփոխումների ֆինանսական ապահովում, հակակոռուպցիոն ինստիտուցիոնալ համակարգի շարունակական զարգացում, կանխարգելման և բացահայտման մեխանիզմների կատարելագործում, հանրային իրազեկման ծրագրերի իրականացում.

Քրեակատարողական համակարգի կատարելագործում, քրեակատարողական հիմնարկների օպտիմալացում և արդիականացում, արտաքին աշխարհի հետ կապի ամրապնդման, պահման պայմանների բարելավման․

ՄԺԾԾ ժամանակահատվածում արդարադատության բնագավառում իրականացվելիք ծախսերի առավել գերակա ուղղությունները ներկայացված են ստորև բերված աղյուսակում:

|  |  |
| --- | --- |
| Գերակա ծախսային ուղղությունները ՄԺԾԾ ժամանակահատվածի համար` (ըստ գերակայությունների նվազման) | Հիմնավորումներ |
| Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում | Իրավունքների իրագործման նպատակով իրավահավասարության ապահովման վերաբերյալ համապարփակ օրենսդրության ներկայացում, հակակոռուպցիոն ինստիտուցիոնալ համակարգի շարունակական զարգացում: «Էլեկտրոնային դատարան» և «Էլեկտրոնային արդարադատություն» միասնական կառավարման համակարգերի ստեղծում Կոռուպցիայի դեմ պայքարն ինստիտուցիոնալ հենքի վրա դնելու նպատակով կարևորվում է գործող կառուցակարգերի զարգացումը։ |
| Քրեակատարողական ծառայություններ | Քրեակատարողական հիմնարկների օպտիմալացում և արդիականացում, անվտանգության ապահովում, արտաքին աշխարհի հետ կապի ամրապնդում, արդի ինժիներատեխնիկական միջոցներով վերազինում, պահման պայմանների բարելավում, պրոբացիայի խնդիրների լուծում։ Ազատությունից զրկված անձանց իրավունքների անխոչընդոտ իրացում՝ պետք է շարունակական քայլեր ձեռնարկվեն ազատությունից զրկված անձանց հիմնական իրավունքների երաշխավորման, այդ թվում՝ արտաքին  աշխարհի հետ կապի ամրապնդման, պահման պայմանների բարելավման, գործի՝ ողջամիտ ժամկետում քննության ապահովման նպատակով՝ դատական նիստերին, վարութային և այլ գործողությունների իրականացմանը ազատությունից զրկված անձանց մասնակցության ապահովման համար |
| Հարկադիր կատարման ծառայություններ | Կատարողական վարույթի արդյունավետությունը բարձրացում, առկա խնդիրները վերացնելու անհրաժեշտություն, դատական պաշտպանության իրավունքի անբաժանելի մաս հանդիսացող՝ դատական ակտերի կատարման իրավունքի, ինչպես նաև հարկադիր կատարման ենթակա այլ ակտերի հարկադիր կատարման կենսագործում |
| Դատական և հանրային պաշտպանություն | Անձանց իրավաբանական օգնություն ստանալու սահմանադրական իրավունքի  տեսանկյունից առանցքային է հանրային պաշտպանության ինստիտուտի դերն ու  նշանակությունը:Միևնույն ժամանակ, անհրաժեշտ է ապահովել ՀՀ դատարանների որոշումների հիման վրա դատական փորձաքննությունների կատարումը; |
| Իրավական իրազեկում և տեղեկատվության ապահովում | Ապահովել երկու օրվա ընթացքում իրավական ակտերի էլեկտրոնային հրատարակությունը, դատական ակտերի և հարակից փաստաթղթերի, Հայաստանի Հանրապետության վերաբերյալ Մարդու իրավունքների եվրոպական դատարանի վճիռների և հանձնարարվող այլ առանցքային փաստաթղթերի թարգմանություններ |
| Արդարադատության համակարգի աշխատակիցների վերապատրաստում և հատուկ ուսուցում | Ապահովել դատավորների թեկնածուների հավակնորդների և դատախազների թեկնածությունների ցուցակում ընդգրկված անձանց մեջ դատավորի կամ դատախազի պաշտոն զբաղեցնելու համար անհրաժեշտ հմտությունների ձևավորումը, մասնագիտական գիտելիքների ընդլայնումը, քրեակատարողական, պրոբացիայի և հարկադիր կատարումն ապահովող ծառայողների վերապատրաստում և հատուկ ուսուցում |
| Քաղաքացիական կացության ակտերի գրանցում | Ապահովել քաղաքացիական կացության ակտերի գրանցման, տեղեկանքների տրամադրման, ակտային գրանցումների վերականգնման, ակտային գրանցումներում ուղղումների, փոփոխությունների կատարման համար համայնքի ղեկավարին պատվիրակված լիազորությունների իրականացումը: |

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

ՄԺԾԾ ժամանակահատվածում նախատեսվում է

- «Քաղաքացիական կացության ակտերի գրանցում» ծրագրի շրջանակներում իրականացնել թվով մեկ միջոցառում

1. Քաղաքացիական կացության ակտերի գրանցման ծառայությունների տրամադրում

- «Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում» ծրագրի շրջանակներում իրականացնել թվով չորս միջոցառումներ

1. Արդարադատության ոլորտում քաղաքականության, խորհրդատվության, մոնիտորինգի, գնման և աջակցության իրականացում,
2. Անձնական տվյալների պաշտպանության իրականացում,
3. Աջակցություն օրենսդրության զարգացման և իրավական հետազոտությունների կենտրոնի գործունեությանը,
4. ՀՀ արդարադատության նախարարության կարողությունների զարգացում և տեխնիկական հագեցվածության ապահովում
5. ՀՀ արդարադատության նախարարությանշենքային պայմանների բարելավում

- «Դատական և հանրային պաշտպանություն» ծրագրի շրջանակներում իրականացնել թվով չոսր միջոցառումներ

1. Հանրային պաշտպանության ծառայություններ,
2. Սնանկության գործերով կառավարչական ծառայությունների ձեռքբերում,
3. Փորձաքննությունների ծառայությունների տրամադրում,
4. Աջակցություն «Արբիտրաժի և հաշտարարության հայաստանյան կենտրոն» հիմնադրամի գործունեությանը

- «Քրեակատարողական ծառայություններ» ծրագրի շրջանակներում իրականացնել թվով ութ միջոցառումներ

1. Քրեակատարողական ծառայություններ,
2. Պրոբացիայի ծառայություններ,
3. Իրավախախտում կատարած անձանց գեղագիտական դաստիարակության և կրթական ծրագրերի իրականացում,
4. ՀՀ արդարադատության նախարարության պրոբացիայի ծառայության կարողությունների զարգացում և տեխնիկական հագեցվածության ապահովում,
5. ՀՀ արդարադատության նախարարության քրեակատարողական ծառայության կարողությունների զարգացում և տեխնիկական հագեցվածության ապահովում,
6. Քրեակատարողական հիմնարկների շենքային պայմանների բարելավում
7. Քրեակատարողական հիմնարկների օպտիմալացում, շենքային պայմանների բարելավում
8. Քրեակատարողական նոր հիմնարկի կառուցում և հետագա շահագործում«Իրավական իրազեկում և տեղեկատվության ապահովում» ծրագրի շրջանակներում իրականացնել թվով երեք միջոցառումներ
9. Հրատարակչական, տեղեկատվական և տպագրական ծառայություններ,
10. Թարգմանչական ծառայություններ,
11. Արխիվային ծառայություններ։

- «Արդարադատության համակարգի աշխատակիցների վերապատրաստում և հատուկ ուսուցում» ծրագրի շրջանակներում իրականացնել թվով երկու միջոցառումներ

1. Հատուկ ծառայողների վերապատրաստում և հատուկ ուսուցում,
2. Դատավորների, դատախազների, դատավորների ու դատախազների թեկնածուների ցուցակում գտնվող անձանց, դատական ծառայողների, դատախազության աշխատակազմում ծառայողների, դատական կարգադրիչների վերապատրաստման և հատուկ ուսուցման ծառայություններ,

- «Հարկադիր կատարման ծառայություններ» ծրագրի շրջանակներում իրականացնել թվով երկու միջոցառումներ

1. Հարկադիր կատարման ծառայություններ,
2. Հարկադիր կատարման ծառայության տեխնիկական հագեցվածության բարելավում

3.1. Գոյություն ունեցող ծախսային պարտավորություններ և բազային բյուջեի գնահատում

**1052.Քաղաքացիական կացության ակտերի գրանցում**

«Քաղաքացիական կացության ակտերի գրանցում**»** ծրագրի նպատակն է ապահովել քաղաքացիական կացության ակտերի գրանցման, տեղեկանքների տրամադրման, ակտային գրանցումների վերականգնման, ակտային գրանցումներում ուղղումների, փոփոխությունների կատարման համար համայնքի ղեկավարին պատվիրակված լիազորությունների իրականացումը: Ծրագրի շրջանակներում  իրականացվում է մեկ  միջոցառում՝ *11001.«Քաղաքացիական կացության ակտերի գրանցման ծառայությունների տրամադրում»*, որի գծով 2026-2028թթ. նախատեսվել է 234,649.3 հազ. դրամ։ 2021 թվականի հունվարի 19-ին ընդունվել է «Քաղաքացիական կացության ակտերի գրանցման մասին» օրենքը, որով քաղաքացիական կացության ակտերի գրանցման տարածքային մարմինները վերացվել են և տեղական ինքնակառավարման մարմիններում ստեղծվել են քաղաքացիական կացության ակտերի գրանցման հետ կապված գործառույթներ իրականացնող սպասարկման կենտրոններ: Յուրաքանչյուր տարվա ՀՀ պետական բյուջեով վերոնշյալ ծառայությունն իրականացնելու նպատակով հատկացվում են համապատասխան ֆինանսական միջոցներ և ՀՀ կառավարության որոշմամբ սահմանվում են նորմատիվներ: Նորմատիվը ներառում է աշխատակիցների համար օրենքով սահմանված աշխատավարձը և գործունեության իրականացման համար անհրաժեշտ պահպանման ծախսերը**:** 2014 թվականից առ այսօր մասնագետի համար սահմանված նորմատիվի փոփոխություն չի եղել՝ մասնագետի հաստիքի հաշվով` 1,999,000 դրամ է /աշխատավարձ և պահպանման ծախսեր/, իսկ ՀՀ բարձր լեռնային բնակավայրերի մասնագետի հաստիքի հաշվով` 2,227,200 դրամ/աշխատավարձ և պահպանման ծախսեր/:

ՀՀ 2023 թվականի պետական բյուջեով պետական պաշտոն և պետական ծառայության պաշտոն զբաղեցնող անձանց բազային աշխատավարձի չափը սահմանվել է 83200 դրամ՝ 66140 դրամի փոխարեն, ՀՀ նվազագույն ամսական աշխատավարձը 07.12.2022 թ.ՀՕ-501-Ն օրենքով փոփոխվել և 68000 դրամի փոխարեն սահմանվել է 75000 դրամ: Էներգետիկ, կապի, կոմունալ ծառայությունների վճարների, գրասենյակային, կենցաղային նյութերի գնային աճի պայմաններում քաղաքացիական կացության ակտերի գրանցման հետ կապված գործառույթներ իրականացնող սպասարկման կենտրոնների մասնագետների աշխատավարձի, պահպանման ծախսերի փոփոխություն չի կատարվել առ այսօր: 2026-2028թթ. ՄԺԾԾ առաջարկվում է քաղաքացիական կացության ակտերի գրանցման սպսարկման կենտրոնի աշխատակիցների նորմատիվների 50 տոկոսով բարձրացում գործող նորմատիվների նկատմամբ՝ յուրաքանչյուր մասնագետի հաստիքի հաշվով` 2,998,500 դրամ /աշխատավարձ` 2,016.8 հազ․ դրամ և պահպանման ծախսեր՝ 981.7 հազ․ դրամ/, իսկ ՀՀ բարձր լեռնային բնակավայրերի մասնագետի հաստիքի հաշվով` 3,340,800 դրամ/աշխատավարձ՝ 2,112.8 հազ․ դրամ և պահպանման ծախսեր՝ 1,228.0 հազ․ դրամ/: Այս պարագայում տարեկան ծախսերի ընդհանուր գումարը կկազմի 234,649.8 հազ.դրամ / 66 աշխատակից \*2,998.500դրամ + 11 աշխատակից \*3340.800դրամ/ :

**1057.Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում** ծրագրիշրջանակներում համակարգվում է նախարարության կողմից իրականցվող ծրագրեր, ապահովվում է կառավարության 2021-2026թթ․ ծրագրով և ռազմավարություններով սահմանված միջոցառումների կատարումը, անձնական տվյալների պաշտպանության գործակալության գործունեությունը։

«Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում» ծրագրի շրջանակներում 2025 թվականին նախատեսվել է չորս միջոցառում: Ծրագրի գծով 2025 թվականին նախատեսված է 2,329,330.9 հազ. դրամ։ 2026-2028թթ․ ծրագրի գծով լրացուցիչ գումար նախատեսվել է հիմնականում աշխատանքի վարձատրության գծով, ընդ որում, հաշվարկները կատարվել են գործող հաստիքային ցուցակներին համապատասխան՝ հաշվի առնելով աշխատավարձի գծով բնական աճը։ Բացի դրանից, Ադարադատության նախարարության Իրավական փոխօգնության վարչության կողմից «Քրեական վարույթներով իրավական օգնության մասին» 15.11.2024թ. ՀՕ-464-Ն օրենքի և ՀՀ վարչապետի 11.06.2018թ. թիվ 704-Լ որոշմամբ հաստատված ՀՀ արդարադատության նախարարության կանոնադրության համաձայն իրականացվող գործառույթների շրջանակում անհրաժեշտություն է առաջանում Նախարարություն ստացված և Հայաստանի Հանրապետության իրավասու դատարաններ ներկայացվելիք, ինչպես նաև օտարերկրյա պետություններ ուղարկվելիք իրավական օգնության, հանձնման և դատապարտյալների փոխանցմանն առնչվող բազմածավալ փաստաթղթերի հայերեն և օտար լեզուներով գրավոր թարգմանությունների ապահովումը սեղմ ժամկետներում (ընդհուպ՝ մինչև 1-օրյա):Վերոնշյալով պայմանավորված «Պետական միջոցների հաշվին թարգմանչի, սուրդոթարգմանչի և տեսողական սահմանափակումների պատճառով հաշմանդամություն ունեցող անձի օգնականի ծառայություններ մատուցող անձին նշանակելու կարգը, նրա վարձատրության չափը և կարգը սահմանելու մասին» ՀՀ կառավարության 22.11.2018թ. թիվ 1334-Ն որոշմամբ նախատեսված լեզուներով գրավոր թարգմանչական ծառայությունների մատուցման համար նախատեսվել է լրացուցիչ 18.000.000 ՀՀ դրամ: Լրացուցիչ 39,988.0 հազ. դրամ է նախատեսվել վարչական շենքերի պահօանության նպատակով, քանի որ 2026 թվականի հունվարի 1-ից ոստիկանության կողմից պետական կառույցների վարչական շենքերի պահպանման աշխատանքներ չեն իրականացվելու։

2026 թվականի ծրագրի գծով նոր միջոցառում է նախատեսվում իրավաբանական անձանց պետական ռեգիստրի գործունեության ապահովման նպատակով 2024թ․ Արդարադատության նախարարությանն քաղ. Երևան, Բուզանդի 1/3 հասցեում գտնվող վարչական շենքի վերանորոգման նպատակով։

**1093. Դատական և հանրային պաշտպանություն**

Այս ծրագրի գծով միջոցներն ուղղվում են իրավունքի պաշտպանության հասանելիության և օբյեկտիվության ապահովմանը: Այս ծրագրի գծով իրականացվող միջոցառումներից են․

*11001. «Հանրային պաշտպանության ծառայություններ»* միջոցառման նպատակն է հանրային պաշտպանի գրասենյակի զարգացման և գործառույթների արդյունավետ իրականացման պայմանների շարունակական բարելավումը` «Փաստաբանության մասին» ՀՀ օրենքով սահմանված կարգով և հաշվարկով տրամադրվող դրամական միջոցների շրջանակներում։

«Փաստաբանության մասին» ՀՀ օրենքի 45-րդ հոդվածի 7-րդ պարբերության համաձայն՝ հանրային պաշտպանների գործունեության հետ կապված ծախսերը փոխհատուցվում են պետական բյուջեից, որոնք ներառում են հանրային պաշտպանների պաշտոնային դրույքաչափը և հանրային պաշտպանների գործունեության ապահովման հետ կապված այլ ծախսեր։ 2023 թվականի ՀՕ-356-Ն օրենքի համաձայն հանրային պաշտպաններին փոխհատուցում է տրվում նաև արտաժամյա աշխատանքի դիմաց՝  հանրային պաշտպանների պաշտոնային դրույքաչափերի վճարման համար նախատեսված ընդհանուր գումարի տասնհինգ տոկոսի չափով։ Միևնույն ժամանակ, Հանրային պաշտպանի գրասենյակի կողմից վարվող քրեական գործերի քանակի ավելացմամբ պայմանավորված 2026-2028թ․ նախատեսվում է ավելացնել նախատեսվում է հանրային պաշտապնների թիվը և միջոցառման գծով ծախսը ավելացնել համապատասխանաբար ըստ տարիների՝ 686,924.1 հազ. դրամով, 959,811.9 հազ. դրամով 1,289,159.1 հազ. դրամով:

*11002. «Սնանկության գործերով կառավարչական ծառայությունների ձեռքբերում*» միջոցառման շրջանակներում անվճարունակության գործերով կառավարիչներին իրենց մատուցած ծառայությունների դիմաց օրենսդրությամբ (*«*Սնանկության մասին» ՀՀ օրենքի 30 հոդվածի 8-րդ մասի պահանջներին համապատասխան) նախատեսված օժանդակության և փոխհատուցումների նպատակով 2026-2028թթ․ նախատեսվում է 85,000.0 հազ. դրամ գումար՝ հիմք ընդունելով 2023-2024թթ․ փաստացի փոխհատուցումների քանակը և գումարը։

Փորձաքննությունների անցկացման հետ կապված իրավահարաբերությունները կարգավորվում են Հայաստանի Հանրապետության քրեական դատավարության օրենսգրքով և Վարչարարության հիմունքների և վարչական վարույթի մասին ՀՀ օրենքով: Դրանցով սահմանված է ինչպես փորձաքննությունների նշանակման և անցկացման կարգը, այնպես էլ փորձաքննությունների կատարման ընթացքում կրած ծախսերի հատուցման կարգը։ Համաձայն վերոնշյալ իրավական ակտերի՝ քրեական դատավարության և վարչական վարույթների շրջանակներում պաշտոնատար անձանց որոշումների հիման վրա նշանակված փորձաքննությունների իրականացման հետ կապված ծախսերի հատուցումները կատարվում են ՀՀ պետական բյուջեի միջոցների հաշվին (հիմք՝ ՀՀ քրեական դատավարության օրենսգրքի 167-րդ հոդվածի 1-ին մաս, Վարչարարության հիմունքների և վարչական վարույթի մասին ՀՀ օրենքի 93-րդ հոդվածի 2-րդ մաս)։ Փորձագետին վճարված գումարը քրեական վարույթի շրջանակում ներառված է դատական, իսկ վարչական վարույթի շրջանակում վարչական վարույթի ծախսերի մեջ և ենթակա է հատուցման, ի կատարումն որի իրականացվում է «11003. Փորձաքննությունների ծառայությունների տրամադրում» միջոցառումը:

Հայաստանի Հանրապետության կառավարության 11.11.2021թ-ի N 1864-Ն «Յուրաքանչյուր մեկ առանձին օբյեկտի փորձաքննության միջին նորմատիվային ժամածախսը, փորձաքննության մեկ առանձին օբյեկտի գնահատման չափանիշները և դրա փորձաքննության արժեքն ըստ դատական փորձաքննությունների տեսակների և ենթատեսակների սահմանելու մասին» որոշմամբ, որն ուժի մեջ մտավ 15.11.2021թ-ից, փորձագիտական աշխատանքի մեկ ժամվա նախահաշվային ար­ժեքը սահմանվեց 4500 ՀՀ դրամ:

Պետական պատվերի շրջանակներում իրականացվող փորձաքննությունների կատարման ծառայությունների մատուցվող ծավալը (փորձաքննությունների քանակ) ուղիղ համեմատական կախվածություն ունի ինչպես կատարված հանցագործությունների քանակից, այնպես էլ դրանց տեսակից, ինչի պատճառով ծավալի ակնկալվող փոփոխությունը հնարավոր չէ ճշգրիտ կանխատեսել: Այդուհանդերձ, նախընթաց տարիների վիճակագրական տվյալների վերլուծության արդյունքները որոշակի հնարավորություն են ընձեռում նախանշելու ըստ տեսակների փորձաքննությունների ավելացման կամ պակասեցման միտումները և ըստ այդմ ձևավորել հաջորդ տարվա համար փորձաքննությունների անհրաժեշտ պատվերի քանակը՝ դրանից կախված նաև ֆինանսավորման չափը:

Հաշվի առնելով այն հանգամանքը, որ փորձաքննությունների կատարման ծառայությունների մատուցվող ծավալը և կատարված հանցագործությունների և դրանց բացահայտումների քանակը գտնվում են ուղիղ համեմատական կախվածության մեջ` կարող ենք կանխատեսել, որ փորձաքննությունների քանակները 2026-2028 միջնաժամկետ հատվածում նույնպես կաճեն: Միջոցառման գծով նախատեսվում է տարեկան 966,043.0հազ. դրամ, որը 359812.90 հազ. դրամով գերազանցում է 2025 թվականին նախատեսված գումարը, սակայն պետք է հաշվի առնել, որ միջոցառման գծով 2024 թվականին փաստացի ծախսը կազմել է 1,235,043.0 հազ.դրամ, իսկ 2024թվականին՝ 966,043.0 հազ. դրամ։

11008. *«Աջակցություն «Արբիտրաժի և հաշտարարության հայաստանյան կենտրոն» հիմնադրամի գործունեությանը»* միջոցառման գծով գումարներն ուղղվում են Հայաստանում նոր արբիտրաժային կենտրոնի գործունեության համար անհրաժեշտ պայմանների, կենտրոնի աշխատակազմի աշխատավարձերի, անհրաժեշտ ծառայությունների համար վճարների, շենքային պայմանների, գրասենյակի պահման, կայքի մշակման, մարկետինգի, գործերի էլեկտրոնային կառավարման համակարգի և այլ անհրաժեշտ ծախսերի փոխհատուցմանը։ 2026-2028թթ․ միջոցառման գծով նախատեսվել է տարեկան 205,000.0հազ․ դրամ։

Ծրագրի գծով 2025 թվականի համեմատ

**1120. Քրեակատարողական ծառայություններ**

«Քրեակատարողական ծառայություններ» ծրագրի միջոցներն ուղղվում են քրեակատարողական հիմնարկների օպտիմալացմանը և արդիականացմանը, արտաքին աշխարհի հետ կապի ամրապնդմանը, պահման պայմանների բարելավման, պրոբացիայի խնդիրների լուծմանը: «Քրեակատարողական ծառայություններ» ծրագրի շրջանակներում իրականացվող միջոցառումներն են.

11001.*«Քրեակատարողական ծառայություններ»* միջոցառումը ներառում է դատարանի նշանակած պատիժների կատարումը, քրեակատարողական հիմնարկների պահպանությունը, ազատությունից զրկելու ձևով պատիժ կրող դատապարտյալներին և կալանավորվածներին փոխադրումը և այլն: Կարևորվում է քրեակատարողական ծառայության կայուն գործունեության ամրապնդումը, որի շրջանակներում քրեակատարողական համակարգի բարեփոխումների շարունակական գործընթացում նախատեuվում են դատապարտյալների և կալանքի տակ գտնվող անձանց իրավունքների առավել լիարժեք պաշտպանության, դատապարտյալների և կալանքի տակ գտնվող անձանց պահելու վայրերում պայմանների բարելավմանն ուղղված անհրաժեշտ միջոցառումների իրականացման խնդիրները։

Միջոցառման գծով 2025 թվականի պետական բյուջեի մասին օրենքով հատկացվել է 12,893,197.3 հազ. դրամ։ 2026-2028թթ. այս միջոցառման գծով նախատեսվել է համապատասխանաբար 2026թ․՝ 16,558,273.53հազ․դրամ, 2027թ․՝ 17,917,290.55հազ․ դրամ և 2028թ․՝ 18,001,272.41հազ․ դրամ։ Նախորդ տարվա համեմատ լրացուցիչ գումարներ են նախատեսվել հիմնականում աշխատանքի վարձատրության գծով, ինչը պայմանավորված է քրեակատարողական հիմնարկներից կալանավորված անձանց (ինչպես որ դատապարտյալներին) դատարաններ, վարույթն իրականացնող այլ մարմինների գտնվելու, վարույթային գործողությունների և այլ վայրեր փոխադրելու (ուղեկցորդելու) և այդ վայրերում կալանավորված անձանց պահպանությունն ապահովելու գործառույթը ՀՀ ՆԳՆ ոստիկանությունից Քրեակատարողական ծառայությանը փոխանցելու հետ կապված 100 հաստիքային միավորի ավելացմամբ։ Լրացուցիչ գումարներ են նախատեսվել նաև էներգետիկ ծառայությունների գծով, կենցաղային և հանրային սննդի ծառայությունների, շենքերի և կայուցների ընթացիկ նորոգման նպատակով։

2026-2028թթ. ընթացքում քրեակատարողական ծառայության հիմնական նպատակը շարունակելու է հանդիսանալ օրենքներով և միջազգային պայմանագրերով սահմանված խնդիրների ու ստանձնած պարտականությունների, անազատության մեջ պահվող անձանց պահման պայմանների բարելավմանն ուղղված միջոցառումների և վերականգնողական արդարադատության ներդրմանն ուղղված միջոցառումների իրականացումը։

Միաժամանակ, Հայաստանի Հանրապետության կառավարության 2021-2026 թվականների ծրագրով, Հայաստանի Հանրապետության 2022-2026 թվականների դատական և իրավական բարեփոխումների, ինչպես նաև քրեակատարողական և պրոբացիայի ոլորտի ռազմավարություններով պայմանավորված քրեակատարողական ծառայության շենքերի կառուցման, կապիտալ վերանորոգման աշխատանքների իրականացման, տրանսպորտային, վարչական սարքավորումների և այլ մեքենաների ձեռքբերման նպատակով գումարներ են նախատեսվել 2026-2028թթ. համապատասխանաբար` 12,564,772.3հազ. դրամ, 11,012,000.0 հազ. դրամ և 8,309,337.0 հազ. դրամ (կապիտալ ծախս):

*11002. «Պրոբացիայի ծառայություններ»* միջոցառման գծով նախատեսված միջոցներն ուղղվում են պրոբացիայի խնդիրների իրականացմանը: Պրոբացիայի ծառայության գործառույթներն առավել արդյունավետ իրականացնելու, ինչպես նաև ոլորտի շարունակական զարգացումն ապահովելու համար հիմնական նպատակը լինելու է՝

Քրեական վարույթի ընթացքում մեղադրյալի հնարավոր անօրինական վարքագծի կանխման ու դատարանի կողմից նրա վրա դրված պարտականությունների կատարման ապահովմանն ուղղված միջոցառումների իրականացումը` այլընտրանքային խափանման միջոցների կիրառումն ապահովելու միջոցով։

Հանցագործության համար մեղավոր ճանաչված անձի նկատմամբ դատական ակտով նշանակված պատժի և հարկադրանքի այլ միջոցների կատարման միջոցով սոցիալական արդարության վերականգնումը, պատժի ենթարկված անձի վերասոցիալականացումը, իսկ պրոբացիայի անչափահաս շահառուների նկատմամբ նաև նրա ֆիզիկական և հոգեկան բնականոն զարգացման ապահովումը, նրա դաստիարակումը և այլ անձի բացասական ազդեցությունից պաշտպանությունը։

Հասարակության անվտանգության ապահովումը՝ կրկնահանցագործության կանխարգելման և կրճատման միջոցով։

Պրոբացիայի շահառուին և տուժողին (տուժողի իրավահաջորդին) հաշտեցնելը։

Քրեական արդարադատության իրականացման աջակցությունը:

Նշված նպատակներին հասնելու համար առաջնահերթ է․

Ազատազրկման հետ չկապված պատիժների՝ տուգանքի, հանրային աշխատանքների, որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու, ազատության սահմանափակման կատարումը, ինչպես նաև օտարերկրյա քաղաքացուն Հայաստանի Հանրապետության տարածքից վտարելու կատարումն ապահովելու, պատիժը պայմանականորեն չկիրառելու, պատժի կրումից ազատելու, պատժից պայմանական վաղաժամկետ ազատման դեպքում փորձաշրջանի մեջ գտնվող կամ պատժի կրումը հետաձգված անձանց նկատմամբ վերահսկողություն իրականացնելու, ինչպես նաև վերջիններիս հետ պատշաճ վերասոցիալականացման և վերականգնողական միջոցառումներ և ծրագրեր իրականացնելու համար անհրաժեշտ գործիքակազմերի տրամադրումը, բանիմաց և որակյալ մասնագետներով համալրումը և անընդհատ մասնագիտական վերապատրաստումների կազմակերպումը։

-Տնային կալանք և վարչական հսկողություն այլընտրանքային խափանման միջոցների կատարումն ապահովելու համար Պրոբացիայի ծառայությանն էլեկտրոնային հսկողության համար անհրաժեշտ միջոցներով զինում՝ այդ թվում էլեկտրոնային հսկողության սարքավորումների ձեռքբերում։

-Պրոբացիայի շահառուների զբաղվածության, կրթության, վերասոցիալականացման ապահովմանն ուղղված միջոցառումների իրականացում, ռիսկերի և պահանջմունքների գործիքների կատարելագործում, պատժի և վերահսկողության անհատական պլանավորում.

-Պրոբացիայի ծառայողների մասնագիտական գիտելիքների, աշխատանքային ունակությունների շարունակական կատարելագործում, սոցիալական պայմանների բարելավում.

-Թափանցիկության ապահովման և կոռուպցիոն ռիսկերի նվազեցմանն ուղղված միջոցառումների իրականացում, քրեական ենթամշակույթի նկատմամբ զրո հանդուրժողականության ցուցաբերում:

Այս միջոցառման գծով 2026-2028թթ. լրացուցիչ 25,000.0 հազ. դրամ է նախատեսվել աշխատանքի վարձատրության գծով՝ հաշվի առնելով ՀՀ կառավարության 2024 թվականի հոկտեմբերի 10-ի N1607-Ն որոշումը, որով հաստատվել է Պրոբացիայի ծառայողների ատեստավորման արդյունքում հաշվարկվող հավելավճարի չափը։ Բացի դրանից լրացուցիչ 10,800.0 հազ․ դրամ է նախատեսվել շենքի պահպանման համար, քանի որ 2026 թվականի հունվարի 1-ից ոստիկանության կողմից պետական կառույցների վարչական շենքերի պահպանման աշխատանքներ չեն իրականացվելու։ Լրացուցիչ գումարներ են նախատեսվել նաև պրոբացիայի ծառայողների համազգեստի, էլեկտրոնային հսկողության սարքերի ձեռքբերման նպատակով։ Պրոբացիայի ծառայության պահպանման և տեխնիկական հագեցվածության նպատակով 2026-2028թթ․ նախատեսվել է համապատասխանաբար 1,259,386.4 հազ․ դրամ, 1,263,808.0 հազ․ դրամ և 1,267,706.1 հազ․ դրամ։

*11005. «Իրավախախտում կատարած անձանց գեղագիտական դաստիարակության և կրթական ծրագրերի իրականացում»* միջոցառման հիմնական նպատակն է ուսուցողական ծրագրերի և գեղագիտական դաստիարակության ծրագրի միջոցով իրավախախտում կատարած անձանց վերասոցիալականացման գործընթացին նպաստելը ինչպես քրեակատարողական հիմնարկներում, այնպես էլ հիմնարկներից դուրս: Կարևորվում է նաև վերասոցիալականացման ուղղությամբ միջոցառումների և դասընթացների իրականացումը հատկապես օրենքի հետ խնդիր ունեցող բոլոր երեխաների համար: Հիմնական նպատակ է նաև բոլոր պոտենցիալ շահառուների ներգրավումը կրթական ծրագրերի մեջ՝ ապահովելով նրանց կրթական իրավունքը: Խոսքը վերաբերվում է այն անձանց, որոնք հանրակրթական ծրագրերը թերի են անցել կամ լիարժեք հանրակրթական ծրագրեր չեն ուսումնասիրել: Միաժամանակ, կարևորվում է հատկապես դատապարտված ու այն անձանց մասնագիտական ուսուցումը, որոնց պատժաչափի կրման ժամանակահատվածը պետք է շուտով մարվի:

2026-2028թթ-ին նախատեսվում է ծրագրի միջոցառման իրականացմանն ուղղել տարեկան կտրվածքով 262,834.1 հազ. դրամ:

**1123. Իրավական իրազեկում և տեղեկատվության ապահովում**

«Իրավական իրազեկում և տեղեկատվության ապահովում» ծրագրի գծով իրականացվում է երեք միջոցառում:

*11001. «Հրատարակչական, տեղեկատվական և տպագրական ծառայություններ»* միջոցառման շրջանակներում ապահովվում է երկու օրվա ընթացքում իրավական ակտերի էլեկտրոնային հրատարակությունը («Նորմատիվ իրավական ակտերի մասին» ՀՀ օրենքի 25-րդ հոդվածի պահանջով՝ 3. Նախարարությունը պարտավոր է երկու աշխատանքային օրվա ընթացքում ապահովել նորմատիվ իրավական ակտն ընդունած մարմնի կողմից` սահմանված կարգով ներկայացված նորմատիվ իրավական ակտերի միասնական կայքում հրապարակելը, ինչպես նաև նորմատիվ իրավական ակտերի պաշտոնական ինկորպորացիան:), պաշտոնական ինկորոպորացիաների աշխատանքները, ինչպես նաև Հայաստանի Իրավական Տեղեկատվության Համակարգի` «ԱՐԼԻՍ» (ՀԻՏՀ) կայքի պահպանումը, կառավարումը և սպասարկումը։ Այս նպատակով նախատեսվում է 373,652.5հազ. դրամ։

Միջոցառման գծով 2,135.0 հազ. դրամը նախատեսվում է պոլիգրաֆիական արտադրանքի ձեռքբերման: Ընդհանուր միջոցառման գծով 2025-2027թթ. նախատեսվում է 375,786.2հազ. դրամ:

*11002. «Թարգմանչական ծառայություններ»* միջոցառումն ապահովում է ՀՀ, ԵՏՄ, ԵՄ իրավական ակտերի, ՀՀ ազգային զեկույցների, ՀՀ պետական մարմինների կողմից միջազգային կառույցներ ներկայացվող և այդ կառույցների կողմից ՀՀ մարմիններ ներկայացվող փաստաթղթերի, այլ պետությունների հետ Հայաստանի Հանրապետության երկկողմ հարաբերությունների շրջանակներում դատական ակտերի և հարակից փաստաթղթերի, Հայաստանի Հանրապետության վերաբերյալ Մարդու իրավունքների եվրոպական դատարանի վճիռների և հանձնարարվող այլ առանցքային փաստաթղթերի թարգմանությունների կատարումն ու ժամանակին ներկայացումը շահառու մարմիններին` երկրի ընդհանուր տնտեսական և սոցիալական խնդիրների և նպատակների իրականացմանն աջակցելու և միջազգային պարտավորությունները պատշաճ կատարելու համար: Միաժամանակ, թարգմանությունների բարձր որակի ապահովումը խստագույնս կարևորվում է նաև պաշտոնական թարգմանությունների դեպքում: Միջոցառման շրջանակներում տարեկան նախկին 25500 էջի փոխարեն նախատեսվում է ապահովել 2025-2027թթ․մոտ 30000էջի թարգմանությւոն: 2025-2027թթ․ միջոցառման գծով նախատեսվում է 306,000.0 հազ. դրամ։

*11003․* «Արխիվային ծառայություններ» միջոցառման գծով նախատեսված միջոցներն ուղղվում են արխիվային հավաքածուի պահպանության ապահովմանը, համալրմանը, հաշվառմանը, թվայնացմանը, հանրահռչակմանը, հանրության կողմից արխիվային նյութերի օգտագործման ապահովմանը: ՄԺԾԾ ժամանակահատվածում միջոցառման շրջանակներում իրականացվելու են մի շարք ծրագրեր, որոնք ամբողջովին շարունակական բնույթ են կրում և միտված են ՀՀ արխիվային հավաքածուի մաս կազմող փաստաթղթերի պահպանությանը, հաշվառմանը, համալրմանը և օգտագործմանը։ 2025-2027թթ․ նախատեսվում է փոփոխություններ մտցնել որոշ ծրագրերում, որի արդյունքում արխիվի կողմից մատուցվող ծառայությունների ներկայացումը կիրականանա առավել հստակ խմբավորմամբ, կվերանայվեն նաև ծառայությունների մատուցման ծավալները։

Արդի տեղեկատվական տեխնոլոգիաների ու էլեկտրոնային փաստաթղթաշրջանառության ներդրման, արխիվային փաստաթղթերի թվայնացման արդյունքում, ինչպես նաև աշխատանքի արդյունավետության բարձրացման նպատակով կատարվում է տարածքային ստորաբաժանումների օպտիմալացում՝ միավորման եղանակով, որն իր հերթին բխում է տարածքային զարգացման ծրագրի մեկ այլ՝ օպտիմալացման բաղադրիչից: Միջոցառման գծով 2025-2027թթ․ նախատեսվել է տարեկան համապատասխանաբար 730,318.4 հազ․ դրամ, 789,037.7 հազ․ դրամ և 787,313.3 հազ․ դրամ։ Ընդ որում, 2026-2028թթ․ գումար է նախատեսվել շենքի 2-րդ, 3-րդ և նկուղային հարկերի կապիտալ վերանորոգման նպատաով

**1149. Արդարադատության համակարգի աշխատակիցների վերապատրաստում և հատուկ ուսուցում**

2026-2028 թվականների ՄԺԾԾ ժամանակահատվածում ծրագրի *«*11001.*Հատուկ ծառայողների վերապատրաստում և հատուկ ուսուցում»* միջոցառման շրջանակներում ՀՀ արդարադատության նախարարությունը, հանդիսանալով քրեակատարողական, պրոբացիայի և հարկադիր կատարումն ապահովող ծառայությունների ոլորտում ՀՀ կառավարության քաղաքականության մշակման և իրականացման համար պատասխանատու պետական լիազորված մարմին, կարևորում է ինչպես վերապատրաստման ու հատուկ ուսուցման շարունակական ապահովումը, այնպես էլ այդ ոլորտում հատուկ մասնագիտացված և փորձ կուտակած կազմակերպության միջոցով որակյալ կրթություն ապահովելու հանգամանքը:

Նախարարության հատուկ ծառայողների վերապատրաստում և հատուկ ուսուցում միջոցառման հիմնական խնդրի իրագործումը` ծառայողների վերապատրաստումը և հատուկ ուսուցումը կարևորվում է նաև նրանով, որ, բացի օրենսդրական պահանջներից, նախարարության քրեակատարողական, պրոբացիայի և հարկադիր կատարումն ապահովող ծառայություններում մշտապես իրականացվում են բարեփոխումներ և այդ կապակցությամբ ծառայողների վերապատրաստումը և հատուկ ուսուցումը դառնում է պարտադիր նախապայման ծառայողների լիազորությունների պատշաճ իրականացման համար: 2026-2028թթ. ծրագրի գծով 2025 թվականի համեմատ լրացուցիչ գումարներ չեն նախատեսվել։

**1182. Հարկադիր կատարման ծառայություններ**

*11001.* «*Հարկադիր կատարման ենթակա ակտերի կատարումն ապահովող ծառայություններ*» միջոցառումն ապահովում է Հայաստանի Հանրապետության դատարանների, միջնորդ դատարանների և Հայաստանի Հանրապետության միջազգային պայմանագրերով նախատեսված դեպքերում օտարերկրյա դատարանների և միջնորդ դատարանների դատավճիռների և վճիռների հիման վրա տրված կատարողական թերթի, ինչպես նաև վարչական ակտերով պահանջների կատարումը և կատարողական վարույթի կողմերի և նրանց օրինական ներկայացուցիչների օրինական շահերի պաշտպանությունը։ 2026թվականին ծրագրի գոծվ նախատեսվել է 3,782,474.5 հազ. դրամ, 2027թ.՝ 3,767,909.3 հազ. դրամ և 2028թ․՝ 3,842,685.1 հազ. դրամ։ 2025 թվականի համեմատ լրացուցիչ գումար է նախատեսվել աշխատանքի վարձատրության և փոստային ծառայությունների գծով։

3.2. Նոր նախաձեռնություններ

Դատավորների համար հավասար և պատշաճ աշխատանքային պայմաններ ապահովելու նպատակ հետապնդելով՝ Համաշխարհային բանկի հետ համագործակցությամբ իրականացվել է դատարանների շենքերի նախնական ուսումնասիրություն և խնդիրների գույքագրում, որպես երկարաժամկետ ծրագիր Էկոնոմիկայի նախարարության Հանրային ներդրումային կոմիտե է ներկայացվել ներդրումային ծրագրի հայտ, որը ներառում է՝ շենքերի մանրամասն գույքագրում, դատարանների տեղակայվածության նոր՝ առավել արդյունավետ քարտեզի որոշում, դատարանների ստանդարտների մշակում, ըստ նոր նորմատիվ ստանդարտների՝ ՀՀ դատարանների շենքերի վերակառուցում:Ըստ այդմ՝ ՄԺԾԾ-ում ներառելու նպատակով ներկայացվում է նոր ծրագիր, որը նախատեսված է իրականացնել 5 տարում՝ 2026-2030 թթ., և որի ընդհանուր արժեքը կազմում է մոտ 29,400.0 մլն ՀՀ դրամ: Նախագիծն ամբողջությամբ նախատեսվում է իրականացնել Համաշխարհային բանկի ֆինանսավորմամբ՝ վարկային ծրագրի միջոցով: Նշյալ մոտեցումը հիմնված է նախ՝ արդարադատության ոլորտի, ներառյալ դատարանների և ՏՀՏ ենթակառուցվածքների բարեփոխումներին աջակցելու Համաշխարհային բանկի բազմամյա փորձի, շարունակական տեխնիկական աջակցության և առանձին ներդրումների շնորհիվ Հայաստանի դատական համակարգում տիրող իրավիճակին քաջատեղյակ լինելու, ապա և՝ ոլորտում առկա պետական կարողությունների ու ռեսուրսների սահմանափակ լինելու վրա: Նշյալ հիմնախնդիրների հաղթահարման տեսանկյունից արդարադատության ոլորտի համար անգնահատելի և անհրաժեշտ կլինի Համաշխարհային բանկի փորձի և կայուն վերջնարդյունքներ ապահովելու բազմիցս փորձված մոտեցման և ներգրավվածության ապահովումը։

Անկախ օգտագործողի գտնվելու վայրից ՀՀ ողջ տարածքում արդարադատության իրականացման միասնական պայմաններ ապահովելու նպատակով՝ նախագծով առաջարկվում է․

1. Մշակել դատարանների շենքերի միասնական ստանդարտներ /ճարտարապետաշինարարական նորմեր, դատարանի տիպային մոդել, դատարանների շենքերի արդյունավետ քարտեզ/,

2. Ստեղծել անխափան և անվտանգ միջավայր դատական տեղեկատվական և հաղորդակցության տեխնոլոգիաների (ՏՀՏ) ենթակառուցվածքների ստանդարտացման համար,

3. Իրականացնել դատարանների նախագծման ժամանակակից չափանիշներին համապատասխանող շենքերի վերա/կառուցման ուղղությամբ թիրախային ներդրումներ:

Նախագծի իրականացումը կլուծի հետևյալ խնդիրները.

* դատարաննների անհավասար շենքային պայմաններ
* որակյալ կադրերի անհավասար բաշխվածություն
* դատական գործընթացների անհարկի ձգձգումներ՝ ՏՀՏ խափանումների պատճառով
* հաշմանդամություն ունեցող անձանց համար առկա խոչընդոտներ
* վտանգավոր աշխատանքային պայմաններ
* խոնավության, հրդեհի վտանգի տակ գտնվող արխիվներ
* շենքերի պահպանման ծախսարդյունավետ կառուցակարգի բացակայություն:

Վերոնշյալ խնդիրների լուծումը կհանգեցնի դատարանների շենքերում՝ տեղում շոշափելի փոփոխությունների, մատչելիության, արդյունավետության և թափանցիկության բարելավմանը:Ծրագրի միջոցով դատական ենթակառուցվածքների արդիականացումն ու ստանդարտացումը օգուտ կբերի դատական համակարգին՝ շուրջ 314 դատավորի և թվով 2616 աշխատակազմի ներկայացուցիչների, ինչպես նաև ընդհանուր առմամբ արդարադատության ոլորտի շահառուներին՝ արդարադատություն ստացող քաղաքացիներ և բիզնես, պետական և տեղական ինքնակառավարման մարմիններ, քննչական մարմիններ, դատախազություն, փաստաբաններ, սնանկության կառավարիչներ, նոտարներ և այլն:

Բացի վերոգրյալից, Հայաստանի Հանրապետության կառավարության 2024 թվականի մարտի 28-ի թիվ 432-Ա որոշման համաձայն Հայաստանի Հանրապետության սեփականությունը հանդիսացող՝ քաղ. Երևան, Բուզանդի 1/3 հասցեում գտնվող՝ 427,004,515 դրամ սկզբնական արժեքով 1201.7 քառ. մետր ընդհանուր մակերեսով վարչական շենքը ամրացվել է Հայաստանի Հանրապետության արդարադատության նախարարությանը՝ իրավաբանական անձանց պետական ռեգիստրի գործակալության տեղակայման նպատակով: Վերոնշայլ որոշմամբ իրավաբանական անձանց պետական ռեգիստրի գործակալության կողմից զբաղեցված տարածքը ամրացվել է էկոնոմիկայի նախարարությանը։ Շենքի հանձնման-ընդունման աշխատանքներն իրականացվել են 2024 թվականի ապրիլ ամսվա վերջին․։

Իրավաբանական անձանց պետական ռեգիստրի գործակալությունը ամենօրյա ռեժիմով ծառայություններ է մատուցում ֆիզիկական և իրավաբանական անձանց։ Գործակալության ծառայություններից օգտվում են ոչ միայն ՀՀ քաղաքացիներ, այլև օտարերկրյա ներդրողներ։

Իրավաբանական անձանց պետական ռեգիստրի գործակալությունը դեռևս գործունեություն է ծավալում ք. Երևան, Կոմիտաս 49/3 հասցեում գտնվող տարածքում (1-ին հարկից 227 քառ. մետր, 8-րդ հարկից՝ 430 քառ. մետր և 9-րդ հարկից 430 քառ. մետր մակերեսով տարածքներ)։ Նշված տարածքները ամրացվել են Էկոնոմիկայի նախարարությանը: Միևնույն ժամանակ, նշված շենքի սպասարկման հետ կապված առաջացել են խնդիրներ։ Էկոնոմիկայի նախարարության «Նորամուծության և ձեռներեցության ազգային կենտրոն» ՊՈԱԿ-ի լուծարմամբ պայմանավորված բաց են մնում վարչական շենքի պահառության, էլեկտրաէներգիայի մասնագետի և վերելակավարի աշխատանքների կազմակերպման խնդիրները, որոնց լուծումն ակնկալվում է Արդարադատության նախարարությունից։ Մինչդեռ հարկ է ընդգծել, որ ք. Երևան Կոմիտաս 49/3 հասցեում գտնվող գույքը հաշվառված է Էկոնոմիկայի նախարարության հաշվեկշռում, ուստի և նշված գույքի սպասարկումն (պահառություն, վերելակների անխափան աշխատանքի ապահովում, ջրամատակարարում և այլն) իրականացնելու համար կարող է պայմանագրեր կնքել բացառապես Էկոնոմիկայի նախարարությունը։

Ելնելով վերոգրյալից, ինչպես նաև Իրավաբանական անձանց պետական ռեգիստրի գործակալության գործունեությունն առավել բարենպաստ պայմաններում ապահովելու նպատակով, նախատեսվում է 2026 թվականին ապահովել Բուզանդի 1/3 հասցեում գտնվող վարչական շենքի վերանորոգումը, իսկ 2025 թվականին՝ անհրաժեշտ նախագծանախահաշվային փաստաթղթերի մշակմման, կազմման ծառայությունների ձեռքբերումը։

2026 թվականին Բուզանդի 1/3 հասցեում գտնվող վարչական շենքի վերանորոգման համար նախատեսվել է **317 մլն դրամ (**Համաձայն ՀՀ քաղաքաշինության նախարարի 03․04․2009թ․ թիվ 35-ն հրամանով հաստատված ՇԱԽՑ-ների**)։**

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

Արդարադատության նախարարության ենթակայությամբ գործող պետական ոչ առևտրային կազմակերպությունների կողմից 2026-2028թթ. իրականացվելիք ֆինանսատնտեսական գործունեության արդյունքում սպասվող եկամուտների վերաբերյալ տեղեկատվությունը ներկայացված է Հավելված 6 –ում։

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

Հայաստանի Հանրապետության արդարադատության նախարարությունն իր լիազորությունների ներքո չի իրականացնում տարածքային զարգացմանն ուղղակիորեն առնչվող ծրագրեր։

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

Միջոլորտային (խաչվող) բնույթի առանձին քաղաքականություններին առնչվող ծրագրեր/միջոցառումներ չեն ակնկալվում։

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

2026-2028թթ ժամանակահատվածի համար Արդարադատության նախարարության պատասխանատվության ներքո գտնվող բնագավառ(ներ)ի գծով ֆինանսական պահանջների վերաբերյալ ամփոփ տեղեկատվությունը ներկայացված է Հավելված 8 –ում։